ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 40,000க்கும் கீழ் சரிந்தது இந்தியாவின் அன்றாட கொவிட் பாதிப்பு
இந்தியாவில் கடந்த 24 மணி நேரத்தில் 40,000க்கும் குறைவானோர்  கொரோனா தொற்றினால் புதிதாகப் பாதிக்கப்பட்டுள்ளனர். இதையடுத்து, தொடர்ந்து 8-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,82,071 ஆக சரிந்துள்ளது. இது, நாட்டின் மொத்த பாதிப்பில் வெறும் 1.58 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 3,279 சரிந்துள்ளது.
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 35.28 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 46,34,986 முகாம்களில் 35,28,92,046 தடுப்பூசிகள் போடப்பட்டுள்ளன. கடந்த 24 மணி நேரத்தில் 14,81,583 தடுப்பூசிகள் செலுத்தப்பட்டுள்ளன.
தொடர்ந்து 53-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 42,352 பேர் குணமடைந்தனர்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 2,556 பேர் குணமடைந்தனர்.
இதுவரை மொத்தம் 2,97,00,430 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 97.11 சதவீதமாக அதிகரித்துள்ளது.
கடந்த 24 மணி நேரத்தில் 15,22,504 பரிசோதனைகளும், இந்தியாவில் இதுவரை மொத்தம் 41,97,77,457 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.40 சதவீதமாகவும், தினசரி தொற்று உறுதி விகிதம் 2.61 சதவீதமாகவும் இன்று பதிவாகியுள்ளது. தொடர்ந்து 28 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732766
பிரதமர் அலுவலகம்
‘போர்க்கால முறையில் சுற்றுலாவை மேம்படுத்துதல்’ என்ற தலைப்பில் பட்ஜெட்டுக்குப் பிந்தைய இணையவழிக் கருத்தரங்கில் பிரதமர் உரை
வணக்கம்,
இன்றைய புதிய இந்தியா புதிய வேலை முறையுடன் முன்னேறி வருகிறது. இந்த ஆண்டுக்கான பட்ஜெட் பலத்த பாராட்டுகளைப் பெற்றுள்ளதுடன், நாட்டு மக்கள் அதனை ஏற்றுக்கொண்டுள்ளனர். பழைய வேலை முறை தொடர்ந்திருந்தால், இதுபோன்ற பட்ஜெட்டை யாரும் நினைத்திருக்க மாட்டார்கள். இன்று நாட்டின் சுற்றுலாத் துறையின் மாற்றத்திற்காக இந்த இணையவழிக் கருத்தரங்கை நடத்துகிறோம்.
நண்பர்களே,
சுற்றுலாவைப் பற்றி நாம் பேசும்போது, சிலர் இது ஒரு ஆடம்பரமான வார்த்தை என்றும் அது சமூகத்தின் உயர் வருமானம் உள்ளவர்களை மட்டுமே குறிக்கும் என்றும் நினைக்கின்றனர். ஆனால் நம் நாட்டில் பல நூற்றாண்டுகளாக யாத்திரைகள் மேற்கொள்ளப்பட்டு வருகின்றன. சுற்றுலாப் பயணிகளுக்கான வசதிகள் மேம்படும்போது பயணிகளின் எண்ணிக்கையும் அதிகரிக்கிறது. வாரணாசியில் உள்ள காசி விஸ்வநாதர் தாம் புனரமைக்கப்படுவதற்கு முன்பு ஆண்டுதோறும் சுமார் 70-80 லட்சம் மக்கள் வந்து செல்வார்கள். ஆனால், புனரமைக்கப்பட்ட பிறகு, கடந்த ஆண்டு வாரணாசிக்கு வருகை தந்தவர்களின் எண்ணிக்கை 7 கோடியைத் தாண்டியது. உலகின் மிக உயரமான சிலையான ஒற்றுமைச் சிலை கட்டப்பட்ட ஓராண்டுக்குள் சுமார் 27 லட்சம் பேர் அதனைப் பார்வையிட்டுள்ளனர்.
நண்பர்களே,
உலக அளவில் இந்தியா மீதான ஈர்ப்பு அதிகரித்து வருவதால், இந்தியாவுக்கு வரும் வெளிநாட்டு சுற்றுலாப் பயணிகளின் எண்ணிக்கையும் அதிகரித்து வருகிறது. கடந்த ஆண்டு ஜனவரியில் இரண்டு லட்சம் வெளிநாட்டு சுற்றுலாப் பயணிகள் மட்டுமே இந்தியாவுக்கு வந்தனர். இந்த ஆண்டு ஜனவரியில் எட்டு லட்சத்துக்கும் அதிகமான வெளிநாட்டு சுற்றுலாப் பயணிகள் இந்தியாவுக்கு வந்துள்ளனர்.
நண்பர்களே,
நம் நாட்டில் தொழில்முறை சுற்றுலா வழிகாட்டிகள் இல்லை. வழிகாட்டிகளுக்கு உள்ளூர் கல்லூரிகளில் சான்றிதழ் படிப்பு இருக்க வேண்டும்.இதனால், திறமையான இளைஞர்கள் இந்தத் தொழிலிலுக்கு முன்வருவார்கள்.
அதேபோல, இப்போதெல்லாம், திருமணங்களும் முக்கிய வணிகமாகிவிட்டன. குஜராத் மக்கள் தமிழ்நாட்டை திருமணத் தலமாக கருதி, தமிழ் முறைப்படி திருமணத்தை நடத்தும் சூழலை நாம் உருவாக்க வேண்டும் என்று நினைக்கிறேன். ஒரு குடும்பத்தில் இரண்டு குழந்தைகள் இருந்தால், அவர்கள் ஒரு திருமணத்தை அசாமிய பாரம்பரியத்திலும், மற்றொன்றை பஞ்சாபி பாரம்பரியத்திலும் நடத்த முடிவு செய்ய வேண்டும். ஒரு குறிப்பிட்ட சுற்றுலாத் தலத்தைப் பற்றி ஐநா மற்றும் இந்தியாவின் அனைத்து மொழிகளிலும் ஆப்ஸ்  இருக்க வேண்டும்
விவசாயம், ரியல் எஸ்டேட், உள்கட்டமைப்பு மற்றும் ஜவுளித் துறைகளில் ஏராளமான வேலைவாய்ப்புகள் இருப்பதைப் போன்று சுற்றுலாத் துறையிலும் பெரிய வாய்ப்புகள் உள்ளன. இன்றைய கலந்துரையாடலில் நீங்கள் சிறப்பாக செயல்பட வாழ்த்துகிறேன். மிக்க நன்றி.
இது பிரதமரின் உரையின் தோராயமான மொழிபெயர்ப்பு. அசல் உரை இந்தியில் நிகழ்த்தப்பட்டது
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைப் பராமரிப்பு மற்றும் பால்வளத்துறையின்முன்னெடுப்புகள், 9 ஆண்டு கால சாதனைகள் குறித்து திரு பர்ஷோத்தம் ரூபாலா செய்தியாளர்களிடம் தெரிவித்தார்
கால்நடை உற்பத்தியை அதிகரிக்கும் வகையில் கடந்த 9 ஆண்டுகளில் கால்நடைப் பராமரிப்பு மற்றும் பால்வளத்துறை பல்வேறு முக்கிய முன்னெடுப்புகளை மேற்கொண்டுள்ளதாக ஊடகவியலாளர்களிடம் பேசிய போது மத்திய அமைச்சர் திரு பர்ஷோத்தம் ரூபாலா தெரிவித்தார்.
உள்நாட்டு சந்தை, ஏற்றுமதி சந்தைக்காக பால்உற்பத்தி, இறைச்சி உற்பத்தியை அதிகரிக்க கால்நடை உற்பத்தி அதிகரிப்பு உதவும் என்று அவர் கூறினார். விலங்குகளுக்கு பரவும் நோய்களை முழுவதுமாக தடுப்பதற்கு பல்வேறு திட்டங்களையும், உள்கட்டமைப்பு வளர்ச்சியையும் துறை அமல்படுத்தி வருவதாக அவர் தெரிவித்தார்.
இந்தியப் பொருளாதாரத்தில் வேளாண்துறையின் முக்கிய துணைப்பிரிவாக கால்நடைத்துறை திகழ்கிறது. கடந்த 2014-2015- ம் ஆண்டு முதல் 2020- 21-ம் ஆண்டு வரை இத்துறை 7.93 சதவீத வளர்ச்சி கண்டுள்ளது. நாட்டில் 303.76 மில்லியன் கால்நடைகள் உள்ளன.
நாட்டின் பொருளாதாரத்தில் 5 சதவீத பங்களிப்பை பால்வளத்துறை அளிக்கிறது. இது 8 கோடிக்கும் மேற்பட்ட விவசாயிகளுக்கு நேரடி வேலைவாய்ப்பை அளிக்கிறது. உலக பால் உற்பத்தியில் 23 சதவீத பங்களிப்பின் மூலம் இந்தியா முதல் இடத்தில் உள்ளது. கடந்த 8 ஆண்டுகளில் பால் உற்பத்தி 51.05 சதவீதம் அதிகரித்துள்ளது. 2014-15-ம் ஆண்டு 146.3 மில்லியன் டன்னாக இருந்த பால் உற்பத்தி 2021-22-ம் ஆண்டில் 221.06 மில்லியன் டன்னாக அதிகரித்தது.
கடந்த 8 ஆண்டுகளில் பால் உற்பத்தி ஆண்டிற்கு 6.1 சதவீதம் அதிகரித்துள்ளது. இது உலக அளவில் 1.2 சதவீதமாக உள்ளது. கால்நடை வளர்ப்பு விவசாயிகளுக்காக 27.65 லட்சம் வேளாண் கடன் அட்டைகள் வழங்கப்பட்டுள்ளது. உலக அளவில் முட்டை உற்பத்தியில் 3-வது இடத்திலும் இறைச்சி உற்பத்தியில் 8-வது இடத்திலும் இந்தியா உள்ளதாக திரு பர்ஷோத்தம் ரூபாலா குறிப்பிட்டார்.
நிதி அமைச்சகம்
போலியான நிறுவனங்களை உருவாக்கி உள்ளீட்டு வரிப் பணம் ரூ 190 கோடி மோசடி செய்த நபரை சரக்கு மற்றும் சேவை வரி நுண்ணறிவு தலைமை இயக்குநரகம் கைது செய்தது
போலியான நிறுவனங்களை உருவாக்கி உள்ளீட்டு வரிப் பணம் ரூ 190 கோடி மோசடி செய்த புது தில்லியை சேர்ந்த முகமது சம்ஷத் சைபி என்பவரை சரக்கு மற்றும் சேவை வரி நுண்ணறிவு தலைமை இயக்குநரகத்தின் குருகிராம் மண்டல பிரிவு கைது செய்தது.
செயல்படாத அல்லது போலி நிறுவனங்களிடம் இருந்து வாங்காத பொருட்களுக்கு ரசீது பெற்று, அதன் மூலம் உள்ளீட்டு வரிப் பணத்தை , நிறுவனங்கள் திரும்ப பெற்று, அரசுக்கு இழப்பீட்டை ஏற்படுத்தியது குறித்து ஜிஎஸ்டி புலனாய்வு பிரிவு அதிகாரிகள்  தகவல் திரட்டினர்.
திருவாளர்கள் டெக்னோ எலக்ட்ரிகல் மற்றும் திருவாளர்கள் லதா சேல்ஸ் என்னும் நிறுவனங்களை புது தில்லியை தலைமையிடமாகக் கொண்டு உருவாக்கிய முகமது சைபி, அவற்றின் பெயரில் போலியான ஆவணங்களை தயார் செய்தார் என்று விசாரணையில் தெரியவந்தது.
புது தில்லியை மையமாகக் கொண்டு மேலும் நான்கு நிறுவனங்களை முகமது சம்ஷத் சைபி போலியாக நிறுவியதும் கண்டுபிடிக்கப்பட்டுள்ளது. சரக்குகளை விநியோகம் செய்யாமலலேயே இந்த நிறுவனங்கள் ரசீதுகளை போலியாக தயார் செய்தது தெரியவந்துள்ளது.
இது தொடர்பாக மேலும் விசாரணை நடக்கிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1663176
------
(Visitor Counter : 74
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டுவாடா அறிக்கை - முறையான வேலை வாய்ப்பு குறித்த கண்ணோட்டம்
கடந்த 2017-ம் ஆண்டு, செப்டம்பர் மாதம் முதல் 2022-ம் ஆண்டு பிப்ரவரி மாதம் வரையிலான காலத்தில், தெரிவு செய்யப்பட்ட அரசு முகமைகளின் நிர்வாகப் பதிவேடுகளின் தகவல்கள் அடிப்படையில், நாட்டின் வேலைவாய்ப்பு குறித்த கண்ணோட்டத்தின் மதிப்பீடுகளின் குறிப்பிட்ட பரிமாண வளர்ச்சி குறித்த செய்திக் குறிப்பை புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  வெளியிட்டுள்ளது.
விரிவான குறிப்பு இணைக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819689
நாடாளுமன்ற விவகாரத்துறை அமைச்சகம்
மத்திய நாடாளுமன்ற விவகாரங்கள் அமைச்சகத்தின் தூய்மை இந்தியா முகாம்
மத்திய நாடாளுமன்ற விவகாரங்கள் அமைச்சகம், 2023ம் ஆண்டு ஏப்ரல் 16ம் தேதி முதல் 30ம் தேதி வரை, தூய்மை இருவார முகாமை நடத்தியது. தூய்மையான மற்றும் சுத்தமான இந்தியா என்ற மகாத்மா காந்தியின் கனவை நனவாக்கும் நோக்கில், தூய்மை இந்தியா திட்டத்தின் கீழ், பிரதமர் நரேந்திர மோடியின் முழுமுயற்சியின்படி, மத்திய நாடாளுமன்ற விவகாரங்கள் அமைச்சகம், 2023ம் ஆண்டு ஏப்ரல் மாதத்தின் இறுதி 15 நாட்களில் இந்த தூய்மை முகாமை நடத்தியது. இதனை மத்திய நாடாளுமன்ற விவகாரங்கள் அமைச்சகத்தின் செயலாளர் திரு. குடே ஸ்ரீனிவாஸ் கடந்த ஏப்ரல் 17ம் தேதி தொடங்கிவைத்தார்.
இந்த முகாமின் ஒருபகுதியாக, பள்ளிகள் மற்றும் கல்லூரிகளில் மாணவர்களைக் கொண்டு, தூய்மை உறுதிமொழியேற்பு நிகழ்ச்சி நடத்தப்பட்டது. தூய்மை முகாமில், 92 ஆவணங்கள் அடையாளம் காணப்பட்டு அதில் இருந்து 32 ஆவணங்கள் நீக்கப்பட்டதுடன், தேவையில்லாதவை என அடையாளம் காணப்பட்டப் பொருட்கள் ஏலத்தில் விடப்பட்டு ரூ.67,900 வருவாய் ஈட்டப்பட்டது.
சுகாதாரம் மற்றும் குடும்ப நலத்துறை அமைச்சகம்
எய்ம்ஸ் 66-வது நிறுவன தின விழாவை மத்திய சுகாதாரம் மற்றும் குடும்ப நல அமைச்சர் திரு மன்சுக் மாண்டவியா மற்றும் இணை அமைச்சர் டாக்டர் பாரதி பவார் புது தில்லியில் தொடங்கி வைத்தனர்
புதுதில்லி எய்ம்ஸின் 66-வது நிறுவன தின விழாவை மத்திய சுகாதாரம் மற்றும் குடும்ப நல அமைச்சரும் எய்ம்ஸ் தலைவருமான திரு மன்சுக் மாண்டவியா, மத்திய சுகாதாரம் மற்றும் குடும்ப நல இணை அமைச்சர் டாக்டர் பாரதி பவாரின் முன்னிலையில் இன்று தொடங்கி வைத்தார். 1956-ம் ஆண்டு இதே தினத்தில் தான் எம்பிபிஎஸ் வகுப்புகள் எய்ம்ஸில் தொடங்கின.
நிகழ்ச்சியில் பேசிய டாக்டர் பவார், ஐந்து தசாப்தங்களுக்கும் மேலாக பொது சேவையில் முன்னணியில் இருக்கும் எய்ம்ஸின் தன்னலமற்ற முயற்சிகளைப் பாராட்டினார். "இந்தியாவில் 1994-ல் முதல் இதய மாற்று அறுவை சிகிச்சை, 2005-ல் முதல் ரோபோடிக் அறுவை சிகிச்சை, 2014-ல் முதல் டிஎம்ஜே  மாற்று ஆகியவற்றில் பெருமதிப்பை ஈட்டியுள்ள எய்ம்ஸ், கல்வி, ஆராய்ச்சி மற்றும் நோயாளிகள் பராமரிப்பில் குறிப்பிடத்தக்க பங்காற்றியுள்ளது,” என்றார்.
ஆசிரியர்கள் மற்றும் பட்டதாரி மாணவர்களுக்கு 33 விருதுகள் மற்றும் பதக்கங்களை விழாவில் அமைச்சரும் இணை அமைச்சரும் வழங்கினர். தமது ஆரம்பகால வாழ்க்கையில் திருமதி இந்திரா காந்தியைப் பற்றி ஒரு கட்டுரை எழுதியதற்காக பாராட்டப்பட்ட நிகழ்வை திரு மாண்டவியா விவரித்தார். அவரது கட்டுரைக்கு கிடைத்த பாராட்டு அவரை மேலும் முயற்சிகளை மேற்கொள்ள ஊக்குவித்து படிப்படியாக அவரை இன்றைய நிலைக்கு வடிவமைத்தது என்று அமைச்சர் கூறினார்.
ராக் கட்டிடத்தில் உயர் ஆய்வகத்தை டிஜிட்டல் முறையில் மத்திய சுகாதார அமைச்சர் திறந்து வைத்தார். ஐம்பது ஆய்வக சோதனைகளை நடத்தி 2-3 மணி நேரத்தில் முடிவுகளை அளிக்கும் வசதியை இது கொண்டிருக்கிறது.
"டிஜிட்டல் ஆரோக்கியம் மற்றும் மருத்துவக் கல்வி" என்ற பொருட்காட்சியை இணை அமைச்சருடன் இணைந்து அவர் தொடங்கி வைத்தார். இது தொடர்பான காட்சிப்பொருட்கள் அனைத்து துறைகளாலும் காட்சிப்படுத்தப்பட்டன
https://youtu.be/FZ1q1F40LVY எனும் முகவரியில்
இந்த நிகழ்வு இணையத்தில் ஒளிபரப்பப்பட்டது:
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758022
வணிகம் மற்றும் தொழில்துறை அமைச்சகம்
இந்தியா - அமெரிக்கா இடையேயான கூட்டாண்மை 21-ம் நூற்றாண்டின் சிறப்பான தருணம்: திரு கோயல்
இந்தியா - அமெரிக்கா இடையேயான கூட்டாண்மை 21-ம் நூற்றாண்டின் சிறப்பான தருணம் என்றும், நாம் ஒருங்கிணைந்து முன்னோக்கி செல்வோம் என்பது கூட்டாண்மையின் ஆழமான வடிவம் என்றும் மத்திய வர்த்தகம் மற்றும் தொழில்துறை, ஜவுளிகள் மற்றும் நுகர்வோர்கள் விவகாரம், உணவு மற்றும் பொது விநியோகத் துறை அமைச்சர் திரு பியூஷ் கோயல் கூறியுள்ளார்.
புதுதில்லியில் இன்று நடைபெற்ற அமெரிக்கா - இந்தியா கூட்டாண்மை தொடர்பான ஆண்டுக் கூட்டத்தில் அவர் உரையாற்றினார். பரஸ்பரம் இரு நாடுகளின் வளர்ச்சி மற்றும் வளமைக்காக ஆழமான மற்றும் பல்வகையிலான இந்தியா-அமெரிக்க வர்த்தகம் மற்றும் முதலீட்டு உறவுகள் குறித்து அவர் பேசினார்.
கடந்த 2 ஆண்டுகளில் இந்தியா-அமெரிக்கா இடையே இருதரப்பு வர்த்தகம் அதிகரித்துள்ளதாகவும், இதை மேலும் பலமடங்கு அதிகரிக்க நோக்கம் கொண்டுள்ளதாகவும் திரு கோயல் குறிப்பிட்டார். ஆப்பிரிக்கா மற்றும் தென்கிழக்கு ஆசிய சந்தைகளுக்காக இந்தியாவில் அமெரிக்க நிறுவனங்களை அமைக்குமாறு அவர் தெரிவித்தார். இந்தியாவில் தொழில்நுட்பம் மற்றும் மேலாண்மைத் திறமை, உலக நாடுகளுடன் இந்தியாவின் உறவை வலுப்படுத்துவதாக அவர் கூறினார்.
உலகளவில் உற்பத்தி கேந்திரமாக இந்தியாவை மாற்றுவதற்கு கடந்த 9 ஆண்டுகளில் சீர்திருத்த நடவடிக்கைகள் மேற்கொள்ளப்பட்டுள்ளதாக திரு பியூஷ் கோயல் குறிப்பிட்டார்.
சமூக நிதி மற்றும் அதிகாரமளித்தல் அமைச்சகம்
மத்திய பட்டியலில் பிற்படுத்தப்பட்ட வகுப்பினரின் வகைப்படுத்தலை ஆய்வு செய்யும் ஆணையத்தின் கால வரையறை மே 31, 2019 வரை நீடிப்பு: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை மத்திய பட்டியலில் உள்ள பிற்படுத்தப்பட்ட வகுப்பினரின் வகைப்படுத்தல் குறித்து ஆய்வு செய்யும் ஆணையத்தின் காலத்தை நவம்பர் 30,2018 –லிருந்து மே 31, 2019 வரை நீடித்துள்ளது.
ஆணையம், மாநில அரசுகள், பிற்படுத்தப்பட்ட வகுப்பினருக்கான ஆணையங்கள், பல்வேறு சமூக சங்கங்கள், பிற்படுத்தப்பட்ட வகுப்பினைச் சேர்ந்த பொது மக்கள் மற்றும் ஆணையங்கள் ஆகியோருடன் விரிவான கூட்டங்களை நடத்தி, உயர் கல்வி நிறுவனங்களில் சேர்ந்துள்ள பிற்படுத்தப்பட்ட வகுப்பினர், மத்திய அரசுத் துறைகள், பொதுத் துறை நிறுவனங்கள், பொது துறை வங்கிகள் மற்றும் நிதி நிறுவனங்களில் பணி நியமனம் பெற்றுள்ள பிற்படுத்தப்பட்ட வகுப்பினர் குறித்த ஆவணங்களை, ஜாதிவாரியாக சேகரித்துள்ளது.
தாங்கள் பெற்ற ஆவணத்தை மற்றும் தரவை ஆய்வு செய்ததில், ஆணையம், மத்திய பட்டியலில் பிற்படுத்தப்பட்ட வகுப்பினரின் வகைப்படுத்தல் மற்றும் அறிக்கையை இறுதி செய்வதற்கு முன்பு மாநில அரசுகள் மற்றும் பிற்படுத்தப்பட்ட வகுப்பினருக்கான ஆணையங்களுடன் மற்றொரு சுற்று விவாதிக்க வேண்டும் என்று தெரிவித்துள்ளது.
விகீ/அரவி
(Visitor Counter : 114
பாதுகாப்பு அமைச்சகம்
முன்னாள் படைவீரர்களுக்கான இரண்டாவது எதிர்கால வாய்ப்புகள்
முன்னாள் படைவீரர்களுக்கு இரண்டாவது எதிர்காலத் தொழில் வாய்ப்புகளை வழங்கவும், பிற தொழில் முறை வல்லுநர்களுடன் அவர்களை தடையின்றி ஒருங்கிணைக்கவும் ஐபிஎம் நிறுவனத்துடன் மறுதீர்வு இயக்குநரகம்  ஒரு புரிந்துணர்வு ஒப்பந்தத்தில் கையெழுத்திட்டுள்ளது. இந்த புரிந்துணர்வு ஒப்பந்தம் 27 ஜூன் 2023 அன்று கையெழுத்தானது.
இந்தப் புரிந்துணர்வு ஒப்பந்தத்தின் முக்கிய அம்சங்கள்:
• இதில் ஐபிஎம் அல்லது அதன் துணை நிறுவனங்களில், பணியாற்ற சம்பந்தப்பட்ட தகுதி வாய்ந்த ராணுவப் பின்னணியைச் சேர்ந்த முன்னாள் படைவீரர்கள், அவர்கள் விரும்பினால் இணையலாம்.
• இந்த புரிந்துணர்வு ஒப்பந்தம் கையெழுத்திடப்பட்ட தேதியிலிருந்து நடைமுறைக்கு வந்துள்ளது. இருப்பினும், 30  நாட்களுக்கு குறையாத எழுத்துப்பூர்வ அறிவிப்பின் மூலம் இரு தரப்பினராலும் இது நிறுத்தப்படலாம்.
• இதற்கான வழிமுறைகள் டிஜிஆர் மற்றும் ஐபிஎம் இடையே கூட்டாக உருவாக்கப்படும்.
டி.ஜி.ஆர் எனப்படும் மறுதீர்வு இயக்குநரகம், நிறுவனங்கள் மற்றும் தொழில் அமைப்புகளுடன் இணைந்து செயல்படுகிறது. இது முன்னாள் படைவீரர்களுக்கு அவர்களின் திறன்களுக்கு ஏற்ப வேலைவாய்ப்பைப் பெற்றுத் தர உதவுகிறது.
இத்தகவலை பாதுகாப்புத்துறை இணை அமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
---
(ANU/PLM/KRS
(Visitor Counter : 53
இளைஞர் நலன் மற்றும் விளையாட்டு அமைச்சகம்
மத்திய இளைஞர் நலன் மற்றும் விளையாட்டு துறை இணை அமைச்சராக  கர்னல்.  ராஜ்யவர்தன் சிங் ராத்தோர் பதவியேற்றார்
மத்திய இளைஞர் நலன் மற்றும் விளையாட்டு துறை இணை அமைச்சராக , கர்னல். ராஜ்யவர்தன் சிங் ராத்தோர் இன்று பதவியேற்றார். பொறுப்பேற்றபின், கர்னல், ராத்தோர் தனது பதவி காலத்தில், விளையாட்டு வீரர்களின் வளர்ச்சிக்கும் மேம்பாட்டிற்கும் அமைச்சகம் ”samman and suvidha” அளிப்பது. நாட்டின் முதல் குடிமகன் விளையாட்டு வீரர், அவர்களுக்கு அமைச்சகம் எப்பொதும் சேவை செய்யும் என்ற கூறினார். விளையாட்டு வீரர்களுக்காக விளையாட்டு அமைச்சகம் எப்பொதம் சேவை செய்யவேண்டும் என்றும் கூறினார்.
விண்வெளித்துறை
2022-ஆம் ஆண்டின் மூன்றாம் காலாண்டில் சந்திரயான்-3 விண்ணில் ஏவப்படக்கூடும் : மத்திய அமைச்சர் டாக்டர் ஜிதேந்திர சிங்
இயல்பான பணிகள் இனி மேற்கொள்ளப்படும் என்ற அனுமானத்தில், 2022-ஆம் ஆண்டின் மூன்றாம் காலாண்டில் சந்திரயான்-3 விண்ணில் ஏவப்படக்கூடும் என்று மத்திய அறிவியல் மற்றும் தொழில்நுட்பம், புவி அறிவியல் துறைகளின் இணை அமைச்சரும் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி ஆகிய துறைகளின் இணை அமைச்சருமான டாக்டர் ஜிதேந்திர சிங் தெரிவித்துள்ளார். நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக இன்று அவர் அளித்த பதிலில், சந்திரயான்-3 திட்டத்தை மெய்யாக்கும் பணி நடைபெற்று வருவதாகக் கூறினார்.
சந்திரயான்-3 திட்டத்தை மெய்யாக்குவதில் கட்டமைப்புப் பணியை இறுதி செய்தல், துணை அமைப்புமுறைகளின் நடைமுறையாக்கம், ஒருங்கிணைப்பு, விண்கல அளவில் விரிவான சோதனை மற்றும் பூமியின் மீது அமைப்புமுறை செயல்திறனை மதிப்பிடுவதற்கான சிறப்பு சோதனைகள் உள்ளிட்ட பல்வேறு செயல்முறைகள் அடங்கியுள்ளன. இந்தத் திட்டத்திற்கான பணிகள் கொவிட்-19 பெருந்தொற்றால் பாதிப்படைந்தது. எனினும், வீடுகளிலிருந்து செய்யக்கூடிய அனைத்துப் பணிகளும் பொதுமுடக்கத்தின் போதும் மேற்கொள்ளப்பட்டன. தளர்வுகள் அறிவிக்கப்படத் தொடங்கியது முதல், சந்திரயான்-3 திட்டப் பணிகள் மீண்டும் தொடங்கியதுடன், முதிர்ச்சியான நிலையில் இந்தப் பணிகள் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739777
மத்திய அமைச்சரவை
இந்தியாவுக்கும், பேரிடர் ஆற்றல் உள்கட்டமைப்புக்கான கூட்டணிக்கும் இடையிலான தலைமையக உடன்படிக்கைக்கு அங்கீகாரம் வழங்க அமைச்சரவை ஒப்புதல்
2022-ம் ஆண்டு ஆகஸ்ட் மாதம் 22-ம் தேதி, மத்திய அரசுக்கும் பேரிடர் ஆற்றல் உள்கட்டமைப்புக்கான கூட்டணிக்கும்  இடையே கையெழுத்தான தலைமையக உடன்படிக்கைக்கு  அங்கீகாரம் வழங்க பிரதமர் திரு நரேந்திர மோடித் தலைமையிலான மத்திய அமைச்சரவை ஒப்புதல் வழங்கியுள்ளது.
2019 செப்டம்பர் 23-ம் தேதி, நியூயார்க்கில் நடைபெற்ற ஐநா பருவநிலை நடவடிக்கை உச்சிமாநாட்டின் போது, பிரதமர் திரு நரேந்திர மோடி, சிடிஆர்ஐ-யை தொடங்கிவைத்தார். மத்திய அரசு தொடங்கிய மிகப்பெரிய உலக அளவிலான முன்முயற்சியான இது, பருவநிலை மாற்றம் மற்றும் பேரிடர் கட்டுப்பாட்டு விஷயங்களில் உலகத் தலைமைக்கான இந்தியாவின் முயற்சிகளாக இது பார்க்கப்பட்டது.
சிடிஆர்ஐ-யையும் நிறுவுவதற்கு 2019-ம் ஆண்டு ஆகஸ்ட் 28-ம் தேதி, மத்திய அமைச்சரவை ஒப்புதல் வழங்கியது. 2019-20 முதல் 2023-24 வரை 5 ஆண்டு காலத்துக்கு சிடிஆர்ஐ-க்கு ரூ.480 கோடி நிதி ஆதரவுக்கும் மத்திய அரசு ஒப்புதல் வழங்கியது.
இதன் தொடர்ச்சியாக 2022-ம் ஆண்டு ஜூன் 29-ம் தேதி மத்திய அமைச்சரவை, சிடிஆர்ஐ-யை சர்வதேச அமைப்பாக அங்கீகரிக்க ஒப்புதல் வழங்கியது. தலைமையக உடன்படிக்கையில் கையெழுத்திடுவதற்கும் ஒப்புதல் வழங்கப்பட்டது.
மத்திய அமைச்சரவையின் ஒப்புதலுக்கு இணங்க கடந்த ஆண்டு ஆகஸ்ட் 22-ம் தேதி, மத்திய அரசுக்கும், சிடிஆர்ஐ-க்கும் இடையே தலைமையக உடன்படிக்கை கையெழுத்தானது.
திறன் மேம்பாடு மற்றும் தொழில் முனைவோர் அமைச்சகம்
திறன் இந்தியா இயக்கத்தின் இலக்கு
தேசிய திறன் மேம்படுத்துதல் இயக்கம் மாண்புமிகு பிரதமரால் 2015 ஜூலை 15 அன்று தொடங்கப்பட்டது. வலிமையான நிறுவன கட்டமைப்பை நாடு முழுவதும் செயல்படுத்துவதற்கும், திறன் வளர்த்தல் முயற்சிகளை அதிகரிப்பதற்கும், ஒவ்வொரு வருடமும் ஒரு கோடி இளைஞர்களுக்கு பயிற்சி அளிப்பதற்கும் இது தொடங்கப்பட்டது.
குறுகியகால பயிற்சிக்காக பிரதமர் கவுஷல் விகாஸ் யோஜனா மற்றும் ஜன் ஷிக்ஷன் சன்ஸ்தான் என்னும் இரண்டு திட்டங்களை திறன் வளர்த்தல் மற்றும் தொழில் முனைதல் அமைச்சகம் செயல்படுத்துகிறது.
நீண்ட காலப் பயிற்சிகள் தொழில் பயிற்சி நிறுவனங்களின் மூலம் வழங்கப்படுகின்றன. தொழில் பயிற்சி நிறுவனங்களின் எண்ணிக்கை 2014-இல் 11964 ஆக இருந்த நிலையில், 2018-19-இல் 14939 ஆக உயர்ந்தது.
மாணவர் சேர்க்கை எண்ணிக்கையும் 16.90 லட்சத்தில் இருந்து 23.08 லட்சமாக உயர்ந்துள்ளது.
இதைப்பற்றிய புள்ளிவிவரங்களை மத்திய திறன் வளர்த்தல் மற்றும் தொழில் முனைதல் அமைச்சர் திரு ஆர்கே சிங் எழுத்து மூலமான பதிலின் மூலம் மக்களவையில் இன்று அளித்தார்.
அவற்றை பற்றி தெரிந்துகொள்ள இந்த இணைப்பை பார்க்கவும்:
https://pib.gov.in/PressReleseDetailm.aspx?PRID=1653977
இளைஞர் நலன் மற்றும் விளையாட்டு அமைச்சகம்
இந்தியா மற்றும் மொரோக்கோ இடையே இயையோர் விவகாரங்களளில் ஒத்துழைப்புக்கான புரிந்துணர்வு ஒப்பந்தம் குறித்து மத்திய அமைச்சரவைக்கு விளக்கம்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் மொராக்கோ இடையே பிப்ரவரி 2019-ல் கையெழுத்திடப்பட்ட இளையோர் விவகாரங்களில் ஒத்துழைப்புக்கான புரிந்துணர்வு ஒப்பந்தம் குறித்து விவரிக்கப்பட்டது.
தகவல் மற்றும் இளைஞர்கள் பரிமாற்றம் உள்ளிட்ட பல்வேறு நிகழ்வுகளில் பங்கேற்பதன் மூலம், இரு நாடுகள் இடையே இளையோர் விவகாரங்களில் ஒத்துழைப்பினை வலுப்படுத்துவதும் ஊக்குவிப்பதும் இந்த புரிந்துணர்வு ஒப்பந்தத்தின் நோக்கமாகும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த சமீபத்திய தகவல்கள்
நோய் பரவுதலைக் கட்டுப்படுத்தல், தொகுப்புநிலை கட்டுப்படுத்தல் குறித்த வழிகாட்டுதல்களை மத்திய சுகாதாரம் மற்றும் குடும்ப நல அமைச்சகம் வெளியிட்டுள்ளது. புதிய தகவல்கள் சேர்க்கப்பட்ட பயிற்சித் திட்டங்களையும், கோவிட்-19 மேலாண்மைக்கான காணொளி காட்சிகளையும் அமைச்சகம் வெளியிட்டுள்ளது. இவை https://www.mohfw.gov.in/ இணையதளத்தில் வெளியிடப்பட்டுள்ளன
வகைப்படுத்துதல் மற்றும் முடிவெடுத்தல் நடைமுறையில் வெவ்வேறு வகையான கோவிட்-19 பாதிப்புகள் குறித்து மூன்று வகையான மையங்கள் உருவாக்கப்படலாம் என்று அதில் அறிவுறுத்தப்பட்டுள்ளது. கோவிட்-19 தொற்று பாதித்த நோயாளிகளுக்கு ஏற்ற சிகிச்சை மையமாக எது இருக்கும் என்பதை முடிவு செய்ய இந்த யோசனை முன்வைக்கப்பட்டுள்ளது:
1. கோவிட் சிகிச்சை மையம் :
a. மிதமான அல்லது மிக மிதமான பாதிப்பு உள்ளவர்கள் அல்லது கோவிட் சந்தேகத்துக்கு உரியவர்கள்
b. நடமாடும் சிகிச்சை மையங்களை விடுதிகள், உணவகங்கள், பள்ளிகள், விளையாட்டு அரங்குகள், தங்குமிடங்கள் போன்ற இடங்களில் தனியார் மற்றும் அரசு இடங்களில் அமைக்கலாம்.
c. தேவை ஏற்பட்டால், இப்போதுள்ள தனிமை முகாம் வசதிகளை கோவிட் சிகிச்சை மையங்களாக மாற்றலாம்.
d. ஒன்று அல்லது அதற்கு மேற்பட்ட பிரத்யேகமான கோவிட் சுகாதார மையங்களுடன் இணைக்கப்பட்டிருக்க வேண்டும். பரிந்துரைக்கப்பட்ட நோயாளிகளை அனுப்புவதற்கு குறைந்தபட்சம் ஒரு பிரத்யேக கோவிட் மருத்துவமனையுடன் இணைக்கப்பட்டிருக்க வேண்டும்.
2. பிரத்யேகமான கோவிட் சுகாதார மையம் :
a. மிதமானவை என்று மருத்துவ ரீதியாக குறிப்பிடப்பட்ட எல்லா நோயாளிகளுக்கும் சிகிச்சை அளிக்கப்படும்.
b. இது முழுக்கவே ஒரு தனிப்பட்ட மருத்துவமனையாகவோ அல்லது ஒரு மருத்துவமனையில் தனிப்பட்ட பிளாக் பகுதியாகவோ இருக்கலாம்.  .
c. ஆக்சிஜன் அளிக்கும் வசதி உறுதி செய்யப்பட்ட படுக்கை வசதிகள் இந்த மருத்துவமனைகளில் இருக்க வேண்டும்.
3. பிரத்யேக கோவிட் மருத்துவமனை :
a. தீவிரமானது என்று மருத்துவ ரீதியாக குறிப்பிடப்பட்டவர்களுக்கு விரிவான முழுமையான சிகிச்சைகள் அளிப்பதாக இருக்கும்.
b. இது தனிப்பட்ட ஒரு மருத்துவமனையாகவோ அல்லது ஒரு மருத்துவமனையின் ஒரு பிளாக் ஆகவோ  இருக்கலாம்.
c. முழுமையான வசதிகளைக் கொண்ட ஐ.சி.யூ.க்கள், வென்டிலேட்டர்கள் மற்றும் ஆக்சிஜன் தருவதற்கான வசதி உறுதி செய்யப்பட்ட படுக்கைகள் இருக்க வேண்டும்.
இப்போதைய நிலையில் 4421 பேருக்கு கோவிட்-19 உறுதி செய்யப்ப்டுள்ளது. 117 பேர் இறந்துள்ளனர். 326 பேர் நலம் பெற்று குணமாகி வீடு திரும்பியுள்ளனர்.
(
ஜல்சக்தி அமைச்சகம்
நாட்டின் 123 நீர்த்தேக்கங்களில் கிடைக்கக்கூடிய நேரடி சேமிப்பு 13.08.2020 நிலவரப்படி, கடந்த ஆண்டு இதே காலகட்டத்தில் நேரடி சேமிப்பில் 88%; கடந்த பத்து ஆண்டுகளில் கிடைத்த நேரடி சேமிப்பில் சராசரியாக 98%
மத்திய நீர்வள ஆணையம், நாட்டின் 123 நீர்த்தேக்கங்களின் நேரடி சேமிப்பு நிலவரம் குறித்து வாரந்தோறும் கண்காணித்து வருகிறது. இந்த நீர்த்தேக்கங்களில், 43 நீர்த்தேக்கங்கள் 60 மெகாவாட்டிற்கும் அதிகமான திறன் கொண்டதாக நிறுவப்பட்ட நீர் மின் சக்திகளின் நன்மைகளைக் கொண்டுள்ளன. இந்த 123 நீர்த்தேக்கங்களின் மொத்த நேரடி சேமிப்புத் திறன். 171.090 பில்லியன் கியூபிக் மீட்டர்  ஆகும், இது 257.812 பி.சி.எம்மின் நேரடி சேமிப்புத் திறனில் 66.36% ஆகும். இது நாட்டில் உருவாக்கப்பட்டதாக மதிப்பிடப்பட்டுள்ளது. . 13.08.2020 தேதியிட்ட நீர்த்தேக்க சேமிப்பு அறிக்கையின்படி, இந்த நீர்த்தேக்கங்களில் கிடைக்கும் நேரடி சேமிப்பு 92.916 பி.சி.எம் ஆகும். இது இந்த நீர்த்தேக்கங்களின் மொத்த நேரடி சேமிப்பு திறனில் 54% ஆகும்.
தெற்கு பிராந்தியத்தில் ஆந்திரா, தெலங்கானா  கர்நாடகா, கேரளா மற்றும் தமிழ்நாடு ஆகிய மாநிலங்கள் அடங்கும். மத்திய நீர்வள ஆணையத்தின் கண்காணிப்பில் வரும் 36 நீர் தேக்கங்களின், மொத்த நேரடி சேமிப்பு திறன் 52.81 பி.சி.எம் ஆகும். 13.08.2020 தேதியிட்ட நீர்த்தேக்க சேமிப்பு அறிக்கையின்படி, இந்த நீர் தேகங்களில் உள்ள மொத்த நேரடி சேமிப்பு 32.08 பி.சி.எம் ஆகும். இது, இந்த நீர்தேகங்களின் மொத்த நேரடி சேமிப்புத் திறனில் 61% ஆகும். கடந்த ஆண்டின் இதே காலகட்டத்தில் நேரடி சேமிப்பு 65% ஆக இருந்தது. மேலும், கடந்த பத்து ஆண்டுகளில் நேரடிசேமிப்பு இதே காலகட்டத்தில் நீர்த்தேக்கங்களின் நேரடி சேமிப்புத் திறனில் 55% ஆக இருந்தது. எனவே, நடப்பு ஆண்டில் சேமிப்பு கடந்த ஆண்டின் இதே காலகட்டத்தில் இருந்ததை விட குறைவாக உள்ளது. ஆனால் கடந்த பத்து ஆண்டுகளில் இதே காலகட்டத்தில் இருந்த சேமிப்பை காட்டிலும், இது சிறந்தாகும்..